大觀四年春吾與友人任景初舍弟端孺自蜀来京師至長安時方寒食吾三人相與戎服遊九龍池飲酒賦詩樂甚是歲吾遷嶺表明年景初亦謫江左忽忽數歲皆未得去寒食無幾念念悽然作詩寄任因命舍弟同賦
作者：唐庚
朝代：宋

paragraphs: 居今行古任定祖，底事遷延亦未歸。
我坐力田傷地脉，君緣捜句漏天機。
故都回首三寒食，新歲經心兩濕衣。
學道一生凡幾化，不因到此始知非。